  Туспуктэм: t.me/yaroslav_semenov Майя Бывальцева Москваын «Мы вместе. Спорт» форум дыръя Ижкарын Нюръяськонъя дворец пуктыны концессионной тупанкылэз юнматӥзы. Со сярысь Удмуртилэн тӧроез Ярослав Семёнов мерлыко вотэсъёсысь бамаз ивортӥз. Лэсьтӥськон «Бизнес-спринт (Я выбираю спорт)» федерал программа улсын мыноз. Ӵектосэз быдэстыны элькун 572,3 миллион манет басьтоз. Лэсьтӥськонэз 2023-тӥ арын кутскозы но 2025-тӥ арын йылпумъялозы 10 сюрс квадрат метръем юртэ нюръяськонлэн пӧртэм амалъёсызлы (тхэквондо, карате, дзюдо, самбо, бокс, борьба, тайский бокс) залъёс, спортысь шудон амалъёс понна 1 сюрс адямилы трибунаосын зал, тренажёръёсын зал, тямыс адямилы кунокуа, гылтӥськон, дӥсез воштон интыос, кафе луозы. Нюръяськонъя дворец Молодёжной ульчае интыяськоз. Тодэ вайытом, «Мы вместе. Спорт» форумын Россиысь Паралимпи комитетлэсь пермизэ сётън ужрад ортчиз, лауреатъёс пӧлын Удмуртиысь кык спортсменъёс. Тегъёс: Удмуртия Спорт лэсьтӥськон Ижкар  